en da nb da en da da da nb da da en da en da da da da da fy et de es en pt it en da da de de nb da da sv de nb da sv de nb da da da en sv de nb da da sv en nb da sv de nb da sv de nb fr da sv de nb de sv da nb da sv da nb da sv en nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
29. august 2009 syltning blomkåleddikegulerodløgrødbedesennepsukkertomater
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Kald mig bare gammeldaws men jeg elsker altså at sylte – der er en sær tilfredsstillelse ved at komme ting på glas, og siden bruge det som søde værtindegaver eller som lækre ting til madlavningen i hverdagen. En af de ting jeg startede med (næstefter marmelade) var pickles, som jeg med skam må meddele at jeg ikke engang kunne lide, de første år jeg lavede det. Dengang syntes jeg bare at det var godt at lave remoulade med (hvilket nu stadig fungerer; mayonnaise +kapers +pickles=drønlækker remo), men i dag syntes jeg også det er godt til en hjemmegjort hotdog eller som et pift til en rugbrødsmad med roastbeef.
I starten købte jeg alle mulige grøntsager specielt til at lave pickles med, men i de senere år har jeg eksperimenteret lidt, og også nogle gange bare brugt de grøntsager der var i grøntsagsskuffen (og endnu engang tak til Aarstiderne…). Basen er som regel blomkål og gulerødder, men stort set alt kan bruges, bare sørg for at skære grøntsagerne i nogenlunde ensartede stykker. Hvis du bruger tomater, agurker eller bønner skal de ikke koge ligeså længe som de andre grøntsager, og derfor skal de lægges i en seperat saltlage, men ellers er der frit slag for fantasien.
Pickles skal helst stå og trække en måneds tid på glas, så smager den bedst – til gengæld kan den holde sig et års tid ved ensartet temperatur – og ja, det er hele arbejdet værd, og smager meget bedre end den med K på…
Pickles (ca. 6 glas i varierende størrelse)
1 stort løg – i alt ca. 1,4 kg grønt
1,7 l kogende vand ( en elkedel fuld)
Pluk blomkålen i små buketter, og skær stokken i små tern (ca. 1×1 cm). Hak løget groft. Skær gulerødder og rødbeder i små tern – samme størrelse som blomkålsstokken. Opløs saltet i det kogende vand, og kom alle grøntsagerne op i lagen. Sæt det køl natten over. Sigt grøntsagerne fra og smid lagen ud.
2 tsk paprika edelsüss
4 spsk sennepspulver (Colman´s)
ca. 2 dl vand
Kog eddiken op og kom grøntsagerne i. Kog op og lad det koge i ca. 3 minutter – til grøntsagerne er sprødmøre. Tag grøntsagerne op med en hulske og tilsæt sukkeret til den kogende eddike. Pak peberkorn og nelliker i en gazepose eller et stykke køkkenrulle med en bomuldssnor omkring. Rør mel og krydderier sammen og kom vand i til en tyk jævning. Kom jævningen i den kogende eddike og pisk godt. Kom gazeposen i, og lad lagen koge i 10 minutter – tjek at der ingen klumper er. Kom grøntsagerne tilbage i lagen og kog op. Tilsæt atamon, rør en gang og kom på atamonskyllede glas. Stil glassene mørkt i en måneds tid og server til en god frokost.
Husk at lufte ud, så hele huset ikke lugter af eddike i dagevis (og ja, det har jeg lært på den hårde måde…).
29. august 2009 kl. 12:46
Ja, jeg tænkte også lige på, at man ikke skal stikke hovedet alt for langt ned i gryden til den kogende eddike. 🙂
Jeg spiser ikke selv pickles, så jeg anede ikke, at man kunne bruge alt muligt. Tænk engang.
29. august 2009 kl. 13:27
Tja, ungerne syntes heller ikke at det lugtede alt for godt undervejs :-)Noget skrapt; eddike og kogt kål-kombinationen kan vel holde nabolagets børn væk i dagevis 😀
31. august 2009 kl. 11:00
Tak for i går, det var hyggeligt 🙂
Sikke en lækker pickles! Det må jeg prøve at lave noget af.
31. august 2009 kl. 12:18
Jeg syntes farven alene på pickles, gør at man får lyst til at lave det – det er jo smukt ;-D
27. november 2009 kl. 13:25
Er sennepspulver og sennepsmel det samme? Kunne ikke finde sennepspulver i supermarkedet.
27. november 2009 kl. 15:06
Ja, det kan sagtens bruges i stedet.
30. november 2009 kl. 21:19
Nu står de til modning bagerst i et skab.
30. november 2009 kl. 21:23
En weekend i syltningens tegn | Signes Mad siger:
16. november 2010 kl. 20:53
[…] var jeg løbet fuldstændig tør for sennepspickles, så i aftes blev gulerod, perleløg, squash og romanescokål lagt i saltlage, og i dag blev de […]
Stille mor… « Mor for første gang siger:
18. november 2011 kl. 22:26
[…] kan jeg godt gå trygt i seng… i morgen venter min syltedebut – er selv fælt spændt på […]
Hotdog relish | Signes Mad siger:
3. juni 2018 kl. 8:18
[…] så hvis du som jeg er vild med at sylte, så kan jeg kun anbefale den. Jeg har i mange år lavet pickles (som primært buges til remoulade herhjemme), men salte sylterier, udover agurker og rødbeder, er […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.